2022 m. balandžio 8 d., Vilnius

VARTOJIMO PREKIŲ IR PASLAUGŲ KAINŲ POKYČIAI

* **2022 m. kovą, palyginti su vasariu, vartojimo prekių ir paslaugų kainos padidėjo 2,4 proc.** Daugiausia tam įtakos turėjo degalų ir tepalų, drabužių, duonos ir grūdų produktų, pieno ir jo produktų, sūrio, kiaušinių, avalynės, mėsos ir jos produktų, aliejaus ir riebalų kainų padidėjimas.
* Vartojimo prekių kainos per mėnesį padidėjo 3 proc., paslaugų – 0,8 proc.
* Valstybės ir savivaldybių institucijų administruojamos vartojimo prekių ir paslaugų kainos beveik nepasikeitė, rinkos kainos padidėjo 2,7 proc.

**1 pav. Vartojimo prekių ir paslaugų kainų pokyčiai per mėnesį**

Palyginti su ankstesniu mėnesiu

* 2022 m. kovą, palyginti su vasariu, transporto prekių ir paslaugų kainos padidėjo 7,5 proc. Pokytį lėmė dyzelinių degalų (22,5 proc.), benzino (14,1 proc.), suskystintų automobilinių dujų (2,2 proc.), asmeninių transporto priemonių techninės priežiūros ir remonto (1 proc.) kainų padidėjimas.
* Maisto produktų ir nealkoholinių gėrimų kainos padidėjo 2,5 proc. Labiausiai kito kai kurių šviežių vaisių ir daržovių kainos: daugiausia padidėjo melionų, kininių kopūstų, pomidorų, bulvių kainos, bet sumažėjo greipfrutų, apelsinų, kriaušių, gūžinių salotų kainos. Taip pat pabrango grūdų dribsniai, sviestas, kiti valgomieji gyvuliniai riebalai, cukrus, bet atpigo užšaldytos daržovės, šviežios ar atšaldytos jūros gėrybės, pievagrybiai, šviežia ar atšaldyta žuvis.
* Dėl naujų pavasario sezono kolekcijų drabužių ir avalynės kainos padidėjo 6,8 proc. Drabužiai pabrango 7,3 proc., avalynė – 5,5 proc., aprangos valymas, taisymas ir nuoma – 2,5 proc., avalynės taisymas – 1,6 proc.

1 lentelė. Didžiausi vartojimo prekių ir paslaugų kainų pokyčiai per mėnesį

2022 m. kovo mėn., palyginti su vasario mėn.

| Prekių ir paslaugų pavadinimas | Kainų padidėjimas, proc. | Prekių ir paslaugų pavadinimas | Kainų sumažėjimas (–), proc. |
| --- | --- | --- | --- |
| **Švieži vaisiai ir daržovės** |
| Melionai | 18,7 | Greipfrutai | –9,5 |
| Kininiai kopūstai | 9,3 | Apelsinai | –8,5 |
| Pomidorai | 7,8 | Kriaušės | –5,7 |
| Bulvės | 6,1 | Gūžinės salotos | –5,6 |
| Saldžiosios paprikos  | 5,4 | Citrinos | –5,0 |
| Šilauogės | 5,4 | Ilgavaisiai agurkai  | –4,6 |
| Bananai | 4,9 | Baltagūžiai kopūstai | –3,6 |
| Morkos | 3,4 | Avokadai | –3,3 |
| Svogūnai | 3,0 | Kiviai | –3,3 |
| **Maisto produktai ir nealkoholiniai gėrimai** |
| Grūdų dribsniai | 7,2 | Užšaldytos daržovės | –5,6 |
| Sviestas | 6,7 | Šviežios ar atšaldytos jūros gėrybės  | –3,4 |
| Kiti valgomieji gyvuliniai riebalai | 6,4 | Pievagrybiai | –2,2 |
| Cukrus | 5,4 | Šviežia ir atšaldyta žuvis | –1,8 |
| Džiovintos daržovės | 4,7 | Traškučiai | –1,1 |
| Aliejus | 4,5 |  |  |
| Duona | 4,5 |  |  |
| Varškės sūris | 4,4 |  |  |
| Grietinėlė | 4,3 |  |  |
| Fermentinis sūris | 4,2 |  |  |
| **Alkoholiniai gėrimai ir tabako gaminiai** |
| Spirituoti gėrimai | 0,9 |  |  |
| Vynas ir vyno produkcija | 0,7 |  |  |
| Alus | 0,2 |  |  |
| **Ne maisto prekės** |
| Juvelyriniai dirbiniai  | 7,4 | Telefonų įranga  | –1,7 |
| Drabužiai | 7,3 | Neelektriniai virtuvės rykai | –1,6 |
| Avalynė | 5,5 | Asmeniniai kompiuteriai | –1,3 |
| Padangos | 3,8 | Garso ir vaizdo priėmimo, įrašymo ir atgaminimo įrenginiai | –0,6 |
| Dviračiai | 3,6 |  |  |
| Valgomieji ir kiti pjaunamieji įrankiai | 3,1 |  |  |
| **Energetinės prekės** |
| Skystasis kuras | 26,1 | Elektros energija | –0,5 |
| Dyzeliniai degalai  | 22,5 |  |  |
| Benzinas  | 14,1 |  |  |
| Suskystintos dujos maistui gaminti | 6,7 |  |  |
| Suskystintos automobilinės dujos | 2,2 |  |  |
| Kietasis kuras | 2,1 |  |  |
| Šilumos energija | 0,3 |  |  |
| **Paslaugos** |
| Atostogų išvykų  | 6,2 | Sanatorijų | –1,9 |
| Viešbučių | 5,4 |  |  |
| Keleivių vežimo oro transportu | 2,9 |  |  |
| Muziejų | 2,9 |  |  |
| Transporto draudimo | 2,5 |  |  |
| Aprangos valymo, taisymo ir nuomos | 2,5 |  |  |
| Vairavimo mokymo | 2,4 |  |  |
| Baldų remonto | 2,1 |  |  |
| Viešojo maitinimo | 1,2 |  |  |

* **2022 m. kovo metinė (2022 m. kovą, palyginti su 2021 m. kovu) infliacija sudarė 15,7 proc.** Metinei infliacijai daugiausia įtakos turėjo degalų ir tepalų, šilumos energijos, kietojo kuro, pieno ir jo produktų, sūrio ir kiaušinių, duonos ir grūdų produktų, dujų, daržovių, restoranų, kavinių ir panašių įstaigų paslaugų, asmeninių transporto priemonių techninės priežiūros ir remonto paslaugų, elektros energijos kainų padidėjimas bei keleivių vežimo oro transportu paslaugų kainų sumažėjimas.
* Vartojimo prekių kainos per metus padidėjo 17,9 proc., paslaugų – 10,5 proc.
* Valstybės ir savivaldybių institucijų administruojamos kainos per metus padidėjo 21,5 proc., rinkos –14,8 proc.

2 pav. Metinė infliacija 2017–2022 m. kovo mėn.

* **2022 m. kovą vidutinė metinė infliacija sudarė 8 proc.**

**3 pav. Vidutinė metinė infliacija 2017–2022 m. kovo mėn.**

2 lentelė. Vartojimo prekių ir paslaugų kainų pokyčiai 2022 m. kovo mėn.

Procentais

| Vartojimo prekių ir paslaugų skyriai pagal COICOP 19991 | Vartojimo išlaidų lyginamosios dalys bendrose vartojimo išlaidose | Kainų padidėjimas, sumažėjimas (–) |
| --- | --- | --- |
| 2022 m. kovo mėn., palyginti su | vidutinis metinis2021–2022 m. kovo mėn.2020–2021 m. kovo mėn. |
| 2022 m. vasario mėn. | 2021 m.  |
| gruodžio mėn. | kovo mėn. |  |
| **Vartojimo prekės ir paslaugos** | **100,0** | **2,4** | **6,5** | **15,7** | **8,0** |
| Maisto produktai ir nealkoholiniai gėrimai | 21,97 | 2,5 | 8,0 | 17,1 | 6,5 |
| Alkoholiniai gėrimai ir tabako gaminiai | 8,42 | 0,4 | 7,0 | 7,9 | 3,2 |
| Drabužiai ir avalynė | 5,94 | 6,8 | –3,6 | 4,0 | 2,2 |
| Būstas, vanduo, elektra, dujos ir kitas kuras | 12,69 | 0,7 | 13,0 | 37,5 | 17,9 |
| Būsto apstatymas, namų apyvokos įranga ir kasdienė būsto priežiūra | 5,43 | 1,1 | 4,6 | 13,2 | 6,6 |
| Sveikatos priežiūra | 7,96 | 0,2 | 2,0 | 5,7 | 4,9 |
| Transportas | 13,67 | 7,5 | 9,9 | 22,1 | 14,1 |
| Ryšiai | 2,93 | 0,5 | 1,5 | 3,7 | 2,7 |
| Poilsis ir kultūra | 6,95 | 1,0 | 2,7 | 9,9 | 6,6 |
| Švietimas | 1,79 | 0,1 | 0,7 | 7,6 | 6,3 |
| Viešbučiai, kavinės ir restoranai | 5,64 | 1,3 | 4,1 | 12,6 | 7,0 |
| Įvairios prekės ir paslaugos | 6,61 | 1,0 | 6,6 | 12,4 | 6,2 |
| **Vartojimo prekės** | **70,90** | **3,0** | **7,5** | **17,9** | **8,6** |
| **Vartojimo paslaugos** | **29,10** | **0,8** | **3,8** | **10,5** | **6,6** |

 Individualaus vartojimo išlaidų pagal paskirtį klasifikatorius (angl. *Classification of Individual Consumption by Purpose* – COICOP 1999).

Įtaka bendram vartotojų kainų pokyčiui

Detalesnė informacija apie didžiausią įtaką bendram vartotojų kainų pokyčiui pateikiama lentelėse:

* Įtaka mėnesiniam vartojimo prekių ir paslaugų kainų pokyčiui.
* Didžiausia teigiama ir neigiama (–) įtakos bendram vartotojų kainų pokyčiui pagal COICOP 1999 vartojimo prekių ir paslaugų kategorijas.

Vartojimo prekių ir paslaugų kainų pokyčius 2022 m. balandį skelbsime gegužės 9 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Kaip keitėsi kainos nuo bet kurio Jus dominančio laikotarpio, galite pasiskaičiuoti infliacijos skaičiuoklėje: <http://estatistika.stat.gov.lt/skaiciuokle/>

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

Paaiškinimai

**Metinė infliacija** – ataskaitinio mėnesio ir ankstesnių metų atitinkamo mėnesio vidutinio kainų lygio santykinis pokytis.

**Vidutinė metinė infliacija** – dvylikos paskutinių mėnesių ir atitinkamų ankstesnių dvylikos mėnesių vidutinio kainų lygio santykinis pokytis.

Kontaktinė informacija

Dalia Skirelienė

Kainų statistikos skyriaus vyriausioji specialistė

Tel. (8 5) 236 4741

El. p. dalia.skireliene@stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: VKI, infliacija, kainos, vartojimo prekės ir paslaugos.